**CAMPANIE PROMOȚIONALĂ DE VARĂ**

**REGULAMENT OFICIAL PETRA PAVAJE**

**Perioadă campanie: 01.08.2025 – 31.08.2025**

**SECȚIUNEA 1. ORGANIZATOR**

* 1. Campania, denumită în continuare “Campanie Promoțională de Vară” este organizată și desfășurată de societatea FLOREA GRUP SRL cu sediul social în ALBA IULIA, B-dul Horea, nr. 2, judeţ Alba, înregistrată la Oficiul Registrului Comerţului sub nr.J01/55/1996, cod fiscal 8273278, în calitate de organizator al Campaniei desfășurate sub brandul **Petra Pavaje**, marcă deținută de FLOREA GRUP, denumit în continuare „Organizator”.
  2. Campania este organizată prin intermediul:

1. Partenerilor contractuali ai Organizatorului din România
2. Fabricilor de producție Petra Pavaje

**SECȚIUNEA 2. LOCUL ȘI DURATA CAMPANIEI**

* 1. Campania promoțională de Vară se desfășoară pe teritoriul României, în perioada **1 august 2025 – 31 august 2025**, cu respectarea prezentului Regulamnt Oficial. După încetarea duratei Campaniei Promoționale, îndeplinirea condițiilor menționate în prezentul Regulament Oficial nu mai conferă dreptul de a participa la promoție.
  2. Organizatorul își rezervă dreptul de a modifica perioada campaniei, cu anunțarea prealabilă a schimbărilor prin canalele oficiale de comunicare (site-ul [www.petrapavaje.ro](http://www.petrapavaje.ro) și paginile de social media ale brandului Petra Pavaje).

**SECȚIUNEA 3. REGULAMENTUL OFICIAL**

* 1. Prin simpla participare la Campania Promoțională de Vară, participanții declară că vor respecta termenii și condițiile Regulamentului Oficial de organizare și desfășurare al acestei Campanii Promoționale (denumit în continuare “Regulamentul Oficial”).
  2. Regulamentul complet al Campaniei este pus la dispoziția publicului, în mod gratuit, pe întreaga durată a desfășurării acesteia. Regulemntul Oficial poate fi consultat oricând, utilizând oricare dintre următoarele canale:

a) pe site-ul oficial al organizatorului, la adresa [www.petrapavaje.ro](http://www.petrapavaje.ro), în secțiunea dedicată Campaniei <https://petrapavaje.ro/campanie/> ;  
b) prin solicitare scrisă transmisă pe e-mail, la adresa: office-ab@floreagrup.ro;  
c) în format tipărit, la cerere, prin corespondență adresată companiei FLOREA GRUP SRL, cu sediul în Alba Iulia, Bulevardul Horea nr. 2, județul Alba.

* 1. Campania poate fi mediatizată prin diverse canale de comunicare, la decizia Organizatorului, inclusiv:  
     a) pe rețelele de social media utilizate de Petra Pavaje (Facebook, Instagram, LinkedIn, TikTok);  
     b) pe site-ul oficial [www.petrapavaje.ro](http://www.petrapavaje.ro);  
     c) prin materiale vizuale sau informative distribuite partenerilor comerciali implicați.
  2. Organizatorul are dreptul, în orice moment, să aducă modificări prezentului regulament, să extindă, să suspende temporar sau să încheie Campania, după caz. Orice schimbare va fi comunicată oficial în termen de maximum 3 zile lucrătoare de la adoptare, prin publicare pe site-ul web, postări în rețelele de socializare ale Organizatorului și/sau prin informări transmise electronic partenerilor implicați.

**SECȚIUNEA 4. PARTICIPANȚII**

* 1. Campania se adresează tuturor persoanelor fizice care au împlinit vârsta de 18 ani până la momentul efectuării achiziției, dispun de capacitate juridică deplină și acceptă în totalitate prevederile prezentului Regulament.
  2. Campania se adresează persoanelor juridice care au calitatea de parteneri contractuali ai Organizatorului, în condițiile stabilite prin acordurile comerciale existente și prevederile acestui Regulament.

**SECȚIUNEA 5. CONDIȚII DE PARTICIPARE**

* 1. Promoția se aplică exclusiv produselor selectate, menționate în secțiunea 6, aflate în oferta Organizatorului și comercializate direct prin canalele autorizate.
  2. Participarea la campanie este valabilă doar pentru comenzile plasate și confirmate în intervalul oficial de desfășurare al campaniei, conform calendarului anunțat.
  3. Promoția desfășurată în cadrul acestei Campanii nu se cumulează cu alte reduceri, oferte speciale sau promoții aflate în derulare, indiferent de natura acestora, cu excepția cazurilor în care Organizatorul prevede în mod expres contrariul prin comunicări oficiale.

**SECȚIUNEA 6. PRODUSE CUPRINSE ÎN CAMPANIE**

**6.1** Campania se aplică exclusiv următoarelor produse comercializate sub brandul Petra Pavaje de către FLOREA GRUP SRL, în limita stocului disponibil:

|  |  |  |  |
| --- | --- | --- | --- |
| **GAMĂ** | **PRODUS** | **Preț de listă** | **Preț redus** |
| **CUBIC** | MIX 7.52: gri antic, gri bazaltic, gri grafit | 158 lei | 102 lei |
| **GRAND URBAN** | 80x40x6 cm: moka, gri antic, gri bazaltic gri grafit | 158 lei | 102 lei |
| **ROCA** | MIX 4.30: gri antic | 133 lei | 87 lei |
| MIX 6.30: gri antic | 145 lei | 94 lei |
| **MEDITERANA** | MIX 4.30: terra, rossa | 109 lei | 71 lei |
| MIX 6.30: terra, rossa | 121 lei | 79 lei |
| **MISTIC** | MIX 4.30: gri bazaltic, gri garfit, indigo, acvatic | 127 lei | 83 lei |
| MIX 6.30: gri bazaltic, gri garfit, indigo, acvatic, gri verzui, gri gălbui | 139 lei | 91 lei |
| **VIENA** | MIX 4.30: negru violet | 109 lei | 71 lei |
| MIX 6.30: negru violet | 121 lei | 79 lei |
| MAYA | MIX 4.30: brun antic | 109 lei | 71 lei |
| MIX 6.30: brun antic | 121 lei | 79 lei |
| SAHARA | MIX 4.30: travertin, moka | 127 lei | 83 lei |
| MIX 6.30: travertin, moka | 139 lei | 91 lei |
| GARD MODERN | Element gard: negru | 24 lei | 16 lei |
| Element gard: alb | 30 lei | 20 lei |
| Element gard: maro deschis | 24 lei | 16 lei |
| Capac gard: negru | 36 lei | 24 lei |
|  | Capac gard: alb | 42 lei | 27 lei |
|  | Capac gard: maro deschis | 36 lei | 24 lei |
| BORDURĂ | 50x5x20, dreaptă: gri antic, gri basaltic, moka, terra, rossa, negru violet | 22 lei | 12 lei |

6.2 Prețurile sunt exprimate în lei, cu TVA inclus. Aceste prețuri sunt oferite cu titlu consultativ și nu au caracter obligatoriu. Partenerul este liber să își stabilească prețurile finale de vânzare către clientul final, fără nicio constrângere din partea Producătorului, în acord cu principiile liberei concurențe, conform reglementărilor naționale și europene în vigoare.

6.3 Prețurile de vânzare sunt corespondente unui **metru pătrat** pentru pavaje/mixuri pavaje și **pe bucată** în cazul gardurilor și bordurilor.

**SECȚIUNEA 7. GARANȚII**

7.1 Produsele marca Petra Pavaje beneficiază de următoarele termene de garanție, începând de la data achiziției menționată pe documentul fiscal:

* 1. 5 ani pentru pavaje și borduri;
  2. 2 ani pentru elementele de gard.

**SECȚIUNEA 8. PRELUCRAREA DATELOR CU CARACTER PERSONAL**

8.1 Garanțiile sunt oferite în conformitate cu prevederile legale aplicabile și cu respectarea condițiilor de utilizare și montaj recomandate de producător.

* 1. Pentru desfășurarea corectă a Campaniei, respectarea obligațiilor legale și apărarea intereselor sale legitime, FLOREA GRUP SRL, cu sediul în Alba Iulia, B-dul Horea nr. 2, județul Alba, înregistrată la Registrul Comerțului cu nr. J01/55/1996, CUI 8273278, în calitate de operator de date, prelucrează datele cu caracter personal ale participanților – persoane fizice, precum și ale reprezentanților legali ai persoanelor juridice (denumiți în continuare „Persoane vizate”), în conformitate cu **Regulamentul (UE) 2016/679 privind protecția datelor cu caracter personal (GDPR)** și cu legislația națională aplicabilă în vigoare.
  2. Categoriile de date prelucrate includ, fără a se limita la: nume, prenume, număr de telefon, adresă de e-mail, date bancare (cont IBAN, titular cont) și orice alte informații necesare pentru derularea Campaniei.
  3. Informațiile cu caracter personal nu vor fi transmise către terți, cu excepția cazurilor în care acest lucru este impus de lege sau necesar pentru desfășurarea tehnică și logistică a Campaniei, prin intermediul unor persoane împuternicite de către Organizator.
  4. Datele vor fi păstrate pe întreaga durată a Campaniei, precum și ulterior, în conformitate cu cerințele legale privind arhivarea și obligațiile fiscale care revin Organizatorului.
  5. Persoanele vizate beneficiază, în condițiile prevăzute de legislația în vigoare, de următoarele drepturi:

1. dreptul de a fi informate;
2. dreptul de acces la date;
3. dreptul la rectificare;
4. dreptul de ștergere a datelor („dreptul de a fi uitat”);
5. dreptul de a restricționa prelucrarea;
6. dreptul la portabilitatea datelor;
7. dreptul de opoziție;
8. dreptul de a nu fi supuse unei decizii automate, inclusiv profilării;
9. dreptul de a depune plângere la Autoritatea Națională de Supraveghere a Prelucrării
10. Datelor cu Caracter Personal (ANSPDCP).
    1. Pentru exercitarea oricărui drept menționat anterior (cu excepția depunerii plângerii la ANSPDCP), persoanele vizate pot transmite o solicitare scrisă:
11. prin e-mail, la: [**office-ab@floreagrup.ro**](mailto:office-ab@floreagrup.ro);
12. prin poștă, la adresa: FLOREA GRUP SRL, B-dul Horea nr. 2, Alba Iulia, județul Alba, România.
    1. Datele cu caracter personal vor fi păstrate într-o formă care permite identificarea persoanelor vizate doar pe perioada necesară îndeplinirii scopurilor pentru care au fost colectate. Termenele de stocare respectă dispozițiile legale aplicabile în materie de arhivare și termenele de prescripție, în conformitate cu prevederile Legii Arhivelor Naționale.
    2. Prin participarea la Campanie, fiecare persoană vizată confirmă că a luat la cunoștință și înțelege modul în care datele sale cu caracter personal sunt prelucrate, în conformitate cu cele prezentate în acest regulament, de către FLOREA GRUP SRL.

**SECȚIUNEA 9. FORȚA MAJORĂ**

* 1. Prin forță majoră se înțelege orice eveniment extern, imprevizibil, imposibil de prevenit sau evitat, care survine după intrarea în vigoare a prezentului Regulament și care nu se află sub controlul Organizatorului, împiedicându-l să-și îndeplinească, total sau parțial, obligațiile asumate prin acest document.
  2. În cazul apariției unui eveniment de forță majoră care afectează desfășurarea Campaniei sau executarea prevederilor prezentului Regulament, Organizatorul este exonerat de orice răspundere pe perioada în care obligațiile nu pot fi îndeplinite. Această exonerare este valabilă conform prevederilor Codului Civil.
  3. Organizatorul are obligația de a notifica participanții cu privire la apariția unui caz de forță majoră, în termen de maximum 5 zile lucrătoare de la momentul în care a luat cunoștință de eveniment, prin mijloacele de comunicare utilizate în mod obișnuit în cadrul Campaniei.

**SECTIUNEA 10. LITIGII**

10.1 Eventualele neînțelegeri apărute între Organizator și participanții la Campania Promoțională de Vară se vor rezolva pe cale amiabilă sau, în cazul în care aceasta nu va fi posibilă, acestea vor fi supuse spre soluționare instanțelor judecătorești române competente, în conformitate cu prevederile legislației române.

Organizator,

**FLOREA GRUP SRL**